મસ્જિદ બંદરની ઇન્ડસ્ટ્રિયલ મટીરિયલ અને બૉલબેરિંગ માર્કે‍ટ તરીકે જાણીતી નાગદેવી માર્કેટમાં આ સમસ્યા ભયંકર હદે વકરી ગઈ છે. નાગદેવી ક્રૉસ લેનમાં આવેલા મકાન-નંબર ૩૯થી લઈને ૯૯ સુધીનાં મકાનોની પાછળની હાઉસગલીમાં એટલો કચરો જમા થયો છે કે ગ્રાઉન્ડ ફ્લોરના વેપારીઓની પાછળની બારી સુધી એ કચરો પહોંચે છે. એટલે કોઈ એ સાઇડની બારી ખોલી જ નથી શકતું. ઉપરના માળવાળા વેપારીઓ બારી ખોલી શકે છે, પણ તેઓ ખોલતા જ નથી, કારણ એ છે કે એ હાઉસગલીના કચરામાંથી આવતી માથું ફાડી નાખે એવી દુર્ગંધથી તેઓ પરેશાન છે.